नवाजुद्दीन ने की बॉलीवुड फिल्मों की खराब परफॉर्मेंस पर बात, बोले-इनमें न कोई कहानी होती है, न ही एक्टिंग
Bollywood Actor Nawazuddin Siddiqui Criticized Poor Performance Of Bollywood Movies - नवाजुद्दीन सिद्दीकी ने हाल ही बॉलीवुड में लगातार फ्लॉप हो रही फिल्मों पर बात की। उन्होंने बताया कि इसका कारण बॉलीवुड की बिग बजट फिल्में और प्रोजेक्ट्स
नवाजुद्दीन सिद्दीकी ने हाल ही में बॉलीवुड में लगातार फ्लॉप हो रही फिल्मों पर बात की। उन्होंने बताया कि इसका कारण बिग बजट फिल्में और प्रोजेक्ट्स हैं, जिनमें न तो कोई कहानी होती है और न ही एक्टिंग। मेकर्स लगातार इस तरह की फिल्में परोस रहे हैं, जिन्हें ऑडियंस ने कई बार खारिज कर दिया है।
नवाज ने बॉलीवुड के बुरे दौर पर बात की
इंडियन एक्सप्रेस को दिए इंटरव्यू में नवाजुद्दीन ने बताया कि बड़े बजट की फिल्में इंडस्ट्री को लगातार बुरे दौर में ले जा रही हैं। इन फिल्मों में स्क्रिप्ट, कहानी, डायरेक्शन यहां तक की एक्टिंग भी खोखली होती है। इस समय कुछ ही फिल्में हैं जो बॉक्स-ऑफिस पर ठीक-ठाक प्रदर्शन करने में सक्षम रही हैं, लेकिन तीन फिल्मों को छोड़ दें तो 97 %फिल्में फ्लॉप हो रही हैं। इनमें से ज्यादातर बड़ी फिल्में हैं। ये वो फिल्में हैं, जो असल में इंडस्ट्री को नीचे ला रही हैं और बरबाद कर रही हैं।'
मेकर्स उन एक्टर्स पर पैसे लगा रहे, जिन्हें ऑडियंस नहीं देखना चाहती
नवाज ने कहा- 'इन फिल्मों में कोई कहानी या एक्टिंग नहीं है। उनके पास सिर्फ पांच गाने हैं, जिन्हें कोरियोग्राफर ने डिजाइन किया है। या अगर किसी फिल्म में एक्शन है, तो उसे एक्शन डिजाइनर ने तैयार किया है। इसमें डायरेक्टर या एक्टर क्या कर सकता है?'
नवाजुद्दीन के कहा कि इंडस्ट्री में सभी को बराबर मौके देने की जगह, अभी भी मेकर्स उन एक्टर्स से साथ फिल्मों में पैसे इन्वेस्ट कर रहे हैं, जिन्हें देखने में कोई दिलचस्पी नहीं रखता है।
अच्छे एक्टर्स को कभी ऑडियंस तक पहुंचने का मौका नहीं मिलता
नवाज ने कहा- 'वो 10-15 एक्टर्स को लेते हैं, उन्हें एक साथ कास्ट करते हैं और 60 से 100 करोड़ रुपये की फिल्म बनाते हैं, जिसे लोग देखना ही नहीं चाहते। इन फिल्मों में कुछ नहीं होता और फिर फिल्म फ्लॉप हो जाती है। मेकर्स अच्छे एक्टर्स को लेकर 50 करोड़ रुपये की फिल्म नहीं बनाते हैं। एक जनता का एक्टर होता है और दूसरा इंडस्ट्री का एक्टर। इंडस्ट्री के एक्टर वापस आते रहते हैं, लेकिन दर्शक उन्हें पसंद नहीं करते हैं, वहीं जनता के एक्टर्स को कभी ऑडियंस तक पहुंचने का मौका ही नहीं दिया जाता है।'
बता दें कि नवाजुद्दीन जल्द ही फिल्म ‘जोगीरा सारा रा रा’ में नजर आएंगे। इस फिल्म में उनके साथ संजय मिश्रा, महाक्षय चक्रवर्ती और नेहा शर्मा मुख्य भूमिका में हैं। यह फिल्म 12 मई को सिनेमाघरों में रिलीज होगी।
साल 2023 में आई बिग बजट फिल्में और उनकी परफॉर्मेंस
